Det borgerlige flertallet berges av det ene mandatet Kristelig Folkeparti får med sin oppslutning på 3 prosent, som er 0,9 prosentpoeng lavere enn i maimålingen. Regjeringspartiene Høyre, Venstre og Frp får til sammen 84 mandater, viser mandatberegningen.

– Dette er jo en hyggelig sommerhilsen til regjeringen og Erna Solberg fra velgerne, sier Høyres Trond Helleland til Klassekampen.

Høyre får en oppslutning på 29,4 prosent og er med det klart størst. Det er det høyeste nivået partiet har blitt målt på en Klassekampen-måling siden september 2012, da Høyre fikk 34 prosent.

Samtidig får Frp bare 12,5 prosent som er et fall på 2,9 prosent siden forrige måned. Rødt er over sperregrensen med en framgang på 1,2 prosentpoeng til 4,4 prosent.

Endringene for Frp og Rødt er større enn feilmarginen, mens endringene for Høyre og KrF er lik feilmarginen.

Oppslutningen til partiene fordeler seg slik: SV 6 (-0,9), Ap 24,1 (-0,6), Sp 11,3 (+ 0,8), KrF 3 (-0,9), Venstre 4,5 (+0,6), Høyre 29,4 (+2,7), Frp 12,5 (-2,9), Rødt 4,4 (+1,2) og MDG 3,4 (+0,4).

Målingen gjennomført av Norfakta og er basert på 1.002 intervjuer som er gjennomført 5. og 6. mai. Feilmarginen varierer mellom 0,6 og 2,7 prosent, og er størst for de største partiene.